Wicy jak miesąc przed 11. edicją Verba Sacra – Kaszëbskô Biblëjô Tomôsz Fópka, direktór wejrowsczégò mùzeùm, dostôwô wiadło z Pòznaniô. Reżisera a ùdbòdôwca Verba Sacra Przemisłôw Basyńsczi prosy ò wskôzanié dzecy, co bëlno czëtają pò kaszëbskù. Kò mało czasu. Zdążą sã abë dzôtczi przërëchtowac? Ò pòmòc bëłë proszoné szkólné kaszëbsczégò jãzëka z Tëchòmia, Jelińsczi Hëtë a Swôrzewa. Ludmiła Gòłąbk, Joanna Ruczińskô a Kasza Bialkòwskô. Jich òdpòwiescë są krótczé: Jo!